laion/Wikipedia-Exotic huggingface dataset:
מרצל באראץ'

מרצל באראץ' (במקור ברך-Barach, בהונגרית: Baracs Marcell; פשט, 5 במאי 1865 – בודפשט, 21 באוגוסט 1933 ) היה דוקטור למשפטים, עורך דין יהודי-הונגרי, סניגור פלילי ידוע ברמה ארצית, מחבר ומפרש ספרי משפט, פוליטיקאי, סגן נשיא לשכת עורכי הדין, חבר האספה הלאומית של הונגריה (חבר פרלמנט). מרצל ברך נולד במשפחה יהודית בפשט. נצר לרבנים משני הוריו. סבו מצד אביו היה יהודה לייב ברך הרב של טופויה (היום בסרביה אז בהונגריה) וסבו מצד אמו היה הרב לאופולד לעף (Lőw). אביב ד"ר בֶּנֶדֶק ברך (עד 1883) (1828–1885) היה כבר עורך דין שאת מבחני הלישכה היה יכול לעשות אז רק באישור המלך (עקב יהדותו) ושל עמליה לעף (1843–1874). בן דודו היה הרב עמנואל לעף. הוא איבד את אמו כשהיה בן אחד עשרה. לאחר שסיים את לימודי המשפטים הפך לסנגור ידוע ברמה לאומית בתיקים פליליים. בשנת 1913 הוא הגן בהצלחה על הנאשמים בשביתת הרכבת של 2008 יחד עם ינה לנדלר ואחרים. בשנות ה-20 הוא היה נשיא המפלגה הדמוקרטית העירונית בבודפשט, ובמקביל הפך לסגן נשיא לשכת עורכי הדין. הוא היה חבר פרלמנט מ-1926 עד 1931 בייצוג המפלגה הדמוקרטית. הוא היה חבר עיריית הגג של בירת הונגריה במשך שנים רבות. פעל רבות למען הקהילה היהודית של הונגריה. הוא הגיש הצעה בפרלמנט ההונגרי בשנת 1928 לביטול חוק הנומרוס קלאוזוס. רעייתו הייתה ד"ר אטלקה שמידל בתם של איגנץ שמידל ושל וילמה מרלה, איתם התחתן ב-27 באפריל 1922 בבודפשט. חוזים שנחתמו לטובת צדדים שלישיים (בודפשט, 1901) הרפורמה בחינוך משפטי מקצועי (בודפשט, 1902) נאום זיכרון על פרנץ דיאק (בודפשט, 1904) נאום זיכרון על מור יוקאי (בודפשט, 1925) שני נאומיו בדיון הפרלמנטרי על תקציב המדינה (בודפשט, 1927) מאמריו המשפטיים פורסמו בעיקר ב: עיתון מדע המשפט Jogtudományi Közlöny (1900/01–1910/11) המשפטן ההונגרי Magyar Jogász (מ-1900/01) עיתון עורכי הדין Ügyvédek Lapja (1901-1914) חיי המשפט ההונגריים Magyar Jogélet (מ-1910/11) לקסיקון יהודי הונגרי. 1929. עורך פטר אויווארי. גישה מקוונת מדיה וקבצים בנושא מרצל באראץ' בוויקישיתוף מרצל באראץ' עשר שנים למותו מאמר עיתונות שפורסם (בהונגרית) באתר הספרייה הלאומית של ישראל. מרצל באראץ' באתר Geni מרצל באראץ' ביוגרפיה באתר Arcanum פטר קוזאק: מרצל באראץ' באתר "נקודת שם" מרצל באראץ', באתר "Find a Grave" (באנגלית) (keresztneve gyakran egy l-lel szerepel) Az engedélyt tartalmazó BM rendelet száma/évszáma: 9511/1883. Névváltoztatási kimutatások 1883. év 3. oldal 8. sor "Születési bejegyzése a pesti neológ izraelita hitközség születési akv. 412/1865. folyószáma alatt". נבדק ב-2019-12-12. "Halotti bejegyzése a Budapest V. kerületi polgári halotti akv. 242/1933. folyószáma alatt". נבדק ב-2019-12-12. "Baracs Benedek halotti bejegyzése a pesti neológ izraelita hitközség halotti akv. 365/1933. folyószáma alatt". נבדק ב-2019-12-12. "Barach Benedekné Lőw Amália halotti bejegyzése a pesti neológ izraelita hitközség halotti akv. 942/1874. folyószáma alatt". נבדק ב-2019-12-12. "Szülei házasságkötési bejegyzése a szegedi izraelita hitközség házassági akv. 36/1862. folyószáma alatt". נבדק ב-2019-12-12. "Házasságkötési bejegyzése a Budapest V. kerületi polgári házassági akv. 277/1922. folyószáma alatt". נבדק ב-2019-12-12. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרצל באראץ'".
טורבינה סולארית

טורבינה סולארית היא טכנולוגיה חדשנית המשלבת אנרגיית סולארית (אנרגיה שמקורה בשמש) ואנרגיית רוח לייצור חשמל. פיתוח הטורבינה הסולארית נעשה בישראל ומאפשר ניצול יעיל של שני מקורות אנרגיה מתחדשים באותו מתקן. המערכת פועלת באופן שיאפשר עבודה רציפה בכל תנאי מזג אוויר על פי העיקרון הבא: בימים מעוננים עם רוחות חזקות - להבי הטורבינה מייצרים חשמל מאנרגיית הרוח. בימים שטופי שמש - הפאנלים הסולאריים שעל הטורבינה מייצרים חשמל מקרינת השמש. מערכת סנכרון מיוחדת מווסתת את פעולת שני המרכיבים לניצול מיטבי של תנאי מזג האוויר ולאספקת חשמל רציפה, המפחיתה את התלות בתשתיות חשמל מקומיות. המערכת מהווה פתרון מתאים במיוחד לאזורים מרוחקים או בעלי תשתיות חשמל לקויות. פיתוח נוסף העוסק בחיבור טכנולוגיית הטורבינה ואנרגיה סולארית היא טורבינה שמאפשרת הפקת חשמל באמצעות המרת אנרגיית השמש לקיטור שמסייע בהפעלת טורבינת הרוח. פיתוח ישראלי מנצל השמש והרוח: טורבינה סולארית, באתר www.makorrishon.co.il אנרגיה סולארית ושימושיה - אור השחר, באתר www.israel-solar.com 191natan@gmail.com, מקורות אנרגיה מתחדשת, באתר פורטל מיחזור בישראל, ‏2010-09-15 Solar Turbine - Concentrated Solar Power, TurbineGenerator (באנגלית אמריקאית)
Woman (שיר של ג'ון לנון)

"Woman" הוא שיר שנכתב ובוצע על ידי הזמר הבריטי ג'ון לנון מתוך אלבומו Double Fantasy משנת 1980. השיר נבחר על ידי לנון להיות הסינגל השני שיצא מהאלבום Double Fantasy, והיה הסינגל הראשון של לנון שיצא לאחר הירצחו ב-8 בדצמבר 1980. הבי-סייד של הסינגל הוא השיר "Beautiful Boys" של יוקו אונו. לנון כתב את "Woman" כשיר הלל לאונו ולכל הנשים. השיר מתחיל כאשר לנון לוחש, "לחצי השני של השמים", פרפרזה על פתגם סיני, ששימש פעם את מאו דזה-דונג. בריאיון למגזין רולינג סטון ב-5 בדצמבר 1980, שלושה ימים לפני הירצחו, אמר ג'ון לנון כי השיר "נוצר משום שאחר צהריים שטוף שמש אחד בברמודה, פתאום הכה בי מה נשים עושות בשבילנו. לא רק מה שיוקו שלי עושה בשבילי, למרות שחשבתי במונחים האישיים האלה... אבל כל אמת היא אוניברסלית. מה שעלה בדעתי היה כל מה שלקחתי כמובן מאליו. נשים הן באמת החצי השני של השמיים, כפי שאני לוחש בתחילת השיר. זה 'אנחנו' או שזה לא משהו". באותו ריאיון, לנון אמר כי "Woman" היה השיר הכי "ביטלסקי" שלו ב-Double Fantasy וכי השיר הוא "גרסה למבוגרים" של שירו "Girl" של הביטלס. ב-5 ביוני 1981, גפן רקורדס הוציאו מחדש את "Woman" כסינגל כחלק מסדרת "Back to Back Hits", עם הבי-סייד "(Just Like) Starting Over". בבריטניה, "Woman" החליף את השיר "Imagine" של לנון משנת 1971 במקום הראשון. סרט תדמית לשיר נוצר על ידי יוקו אונו בינואר 1981. לאורך רוב הסרטון, לנון ואונו נראים הולכים בסנטרל פארק ליד מה שיהפוך לשדות תות מול הדקוטה. הסרט בוים על ידי הצלם איתן ראסל ב-26 בנובמבר 1980. צילומים אחרים של אונו לבדה, יחד עם תמונות וסיקור עיתונאי של רצח לנון, נכללו גם הם. ג'ון לנון - שירה, גיטרה אקוסטית ארל סליק, יו מקראקן - גיטרה מובילה טוני לוין - גיטרה בס ג'ורג' סמול - פסנתר, פסנתר רודס, סינתיסייזר Prophet-5 אנדי ניומארק - תופים ארתור ג'נקינס - כלי הקשה מישל סימפסון, קסנדרה ווטן, שריל מייסון ג'קס, אריק טרוייר - קולות רקע מידע על היצירה "Woman" באתר מיוזיק בריינז סרטון השיר "Woman" באתר יוטיוב Blaney, John, John Lennon: Listen to This Book, 2005, עמ' 196, ISBN 978-0-9544528-1-0 Playboy Interview, Sheff, 1980 NameDat | Facts and Stats about names., www.namedat.com, ‏2020-01-31 Woman - John Lennon (official music video HD)
אלכסיוס השני, קיסר האימפריה הביזנטית

אלכסיוס השני קומננוס (ביוונית ביזנטית: Ἀλέξιος Κομνηνός;‏ 14 בספטמבר 1169 – ספטמבר 1183), היה קיסר ביזנטי מ-1180 עד 1183. הוא עלה לכס המלכות כקטין. במשך תקופת שלטונו הקצרה, הכוח הקיסרי הוחזק דה פקטו על ידי העוצרים. אלכסיוס נולד ב-14 בספטמבר 1169, בתקופת שלטון אביו, בקונסטנטינופול, והיה בנם המיוחל של הקיסר מנואל הראשון קומננוס (שהעניק לו שם שהתחיל באות אלפא כהתגשמות נבואת AIMA) ומריה מאנטיוכיה. ב-1171 הוכתר כקיסר שותף, וב-1175 ליווה את אביו בדוריליון שבאסיה הקטנה כדי לבנות את העיר מחדש. ב-2 במרץ 1180, בגיל אחת-עשרה, הוא התחתן עם אגנס מצרפת בת ה-10, בתו של לואי השביעי, מלך צרפת. לאחר מכן היא נודעה בשם אנה, ואחרי הרצח של אלכסיוס שלוש שנים מאוחר יותר, אנה תינשא בשנית לאדם האחראי לרצח, אנדרוניקוס, שהיה אז בן 65. כשמנואל הראשון מת בספטמבר 1180, אלכסיוס השני ירש אותו כקיסר. אולם בתקופה זו הוא היה נער חסר השכלה שרק שעשועים עניינו אותו. העוצרות הקיסרית הייתה בידי הקיסרית האלמנה והפרוטוזבסטוס אלכסיוס קומננוס (בן דודו של אלכסיוס השני), שהיה נהוג להאמין שהוא המאהב שלה.  העוצרים דללו את האוצר הקיסרי על ידי הענקת הרשאות לסוחרים איטלקיים ולאצולה הביזנטית. כאשר בלה השלישי, מלך הונגריה וקילי' ארסלאן השני מרום החלו לפשוט בגבולות המערביים והמזרחיים הביזנטיים, בהתאמה, נאלצו העוצרים לבקש עזרה מהאפיפיור ומסלאח א-דין. יתר על כן, מפלגה שתמכה בזכותו של אלכסיוס השני למלוך, בראשות אחותו למחצה מריה קומנה ובעלה הקיסר יוחנן, עוררה מהומות ברחובות הבירה.  העוצרים הצליחו להביס את המפלגה באפריל 1182, אבל אנדרוניקוס קומננוס, בן דודו הראשון של מנואל הראשון, ניצל את המהומות כדי להשתלט על הכתר. הוא נכנס לקונסטנטינופול, קיבל כבוד כמעט אלוהי, והפיל את הממשלה. הגעתו נחגגה בטבח הלטינים בקונסטנטינופול, במיוחד הסוחרים הוונציאנים, שאותם לא ניסה לעצור.  ב-16 במאי 1182 אנדרוניקוס, שהתחזה למגן של אלכסיוס, החזיר אותו רשמית על כס המלכות. באשר משנת 1180, הקיסר הצעיר לא היה מעוניין לשלוט בעניינים, ואנדרוניקוס פעל למעשה ככוח מאחורי כס המלכות, ולא איפשר לאלכסיוס שום קול בענייני ציבור. בזה אחר זה, אנדרוניקוס דיכא את רוב מגיניו ותומכיו של אלכסיוס: אחותו למחצה מריה קומננה, הקיסר יוחנן, הגנרלים הנאמנים שלו אנדרוניקוס דוקאס אנג'לוס, אנדרוניקוס קונטוסטפאנוס ויוחנן קומננוס ואטצס,  בזמן שהקיסרית האלמנה מריה הוכנסה לכלא. בשנת 1183, אלכסיוס נאלץ לחתום על גזר דין מוות לאמו. בספטמבר 1183, אנדרוניקוס הוכרז רשמית כקיסר בפני הקהל על המרפסת של כנסיית ישו של צ'אלקה. כנראה עד סוף אותו חודש, אנדרוניקוס הורה על חיסולו של אלכסיוס; הקיסר הצעיר נחנק בסתר בחוט קשת וגופו הושלך לבוספורוס.    בשנים שלאחר היעלמותו המסתורית של אלכסיוס, צעירים רבים הדומים לו ניסו לתבוע את כס המלוכה. בסופו של דבר, אף אחד מאותם מתחזים לא הצליח להפוך לקיסר. מדיה וקבצים בנושא אלכסיוס השני, קיסר האימפריה הביזנטית בוויקישיתוף Wirth, Peter (1956), "Wann wurde Kaiser Alexios II. geboren? [When was Emperor Alexios II born?]", Byzantinische Zeitschrift, 49: 65–67, doi:10.1515/byzs.1956.49.1.65 O city of Byzantium: annals of Niketas Choniates, Detroit: Wayne State University Press, 1984, ISBN 0-8143-1764-2, p. 383 תבנית:Oxford Dictionary of Byzantium Magdalino, Paul (2008). "The Byzantine empire, 1118–1204". In Luscombe, David; Riley-Smith, Jonathan (eds.). The New Cambridge Medieval History, volume IV, c. 1024–c. 1198, Part II. Cambridge University Press. ISBN 978-0-521-41411-1.
קארה וינגר

קארה אסטל וינגר (לשעבר פטרסון, באנגלית: Kara Estelle Patterson-Winger; נולדה ב-10 באפריל 1986) היא אתלטית אמריקאית. סגנית אלופת עולם (יוג'ין 2022), 9 פעמים אלופת ארצות הברית (2008, 2009, 2010, 2011, 2014, 2015, 2017, 2018 ו-2022) ושיאנית ארצות הברית בהטלת כידון. וינגר נולדה וגדלה בסיאטל, וושינגטון, בתם של רונה וברוס פטרסון. היא למדה תזונה, כושר ובריאות באוניברסיטת פרדו וסיימה את לימודיה ב-2009. משנצ 2014 היא נשואה לראסל וינגר. באולימפיאדת בייג'ינג היא סיימה במקום 41 בהטלת כידון בתוצאה של 54.39 מטר. באליפות העולם שנערכה בברלין, גרמניה ב-16 באוגוסט היא סיימה במקום 28 בתוצאה של 52.71 מטר. באליפות העולם שנערכה בדאיגו, קוריאה הדרומית ב-1 בספטמבר היא סיימה במקום 20 בתוצאה של 57.14 מטר. באולימפיאדת לונדון היא סיימה במקום 31 בהטלת כידון בתוצאה של 56.23 מטר. במשחקים הפאן-אמריקאיים שנערכו בטורונטו, קנדה ב-21 ביולי 2015 היא זכתה במדליית כסף בהטלת כידון בתוצאה של 61.44 מטר. חודש וחצי לאחר מכן, באליפות העולם שנערכה בבייג'ינג, הרפובליקה העממית של סין ב-30 באוגוסט היא סיימה במקום שמיני בתוצאה של 60.88 מטר. באולימפיאדת ריו דה ז'ניירו היא סיימה במקום 13 בהטלת כידון בתוצאה של 61.02 מטר. באליפות העולם שנערכה בלונדון, הממלכה המאוחדת ב-6 באוגוסט היא סיימה במקום 15 בתוצאה של 61.27 מטר. במשחקים הפאן-אמריקאיים שנערכו בלימה, פרו ב-9 באוגוסט היא זכתה במדליית זהב בהטלת כידון בתוצאה של 64.92 מטר. חודש וחצי לאחר מכן, באליפות העולם שנערכה בדוחה, קטר ב-30 בספטמבר היא סיימה במקום חמישי בתוצאה של 63.23 מטר. באולימפיאדת טוקיו היא סיימה במקום 17 בהטלת כידון בתוצאה של 59.71 מטר. באליפות העולם שנערכה ביוג'ין, אורגון, ארצות הברית ביולי 2022 היא זכתה במדליית כסף בהטלת כידון בתוצאה של 64.05 מטר, אחרי קלסי לי ברבר מאוסטרליה (66.91 מטר) והארוקה קיטגוצ'י מיפן (63.27 מטר). בתחרות שנערכה בבריסל, בלגיה ב-2 בספטמבר אותה שנה קבעה שיא צפון אמריקה חדש של 68.11 מטר. הטלת כידון: 68.11 מטר (2022), שיא צפון אמריקה מדיה וקבצים בנושא קארה וינגר בוויקישיתוף קארה וינגר, ברשת החברתית אקס (טוויטר) קארה וינגר, באתר הוועד האולימפי הבין-לאומי קארה וינגר, באתר olympedia.org קארה וינגר, באתר התאחדות האתלטיקה הבין-לאומית קארה וינגר, באתר ליגת היהלום קארה וינגר, באתר Track and Field (נשים) קארה וינגר, באתר נבחרת ארצות הברית באתלטיקה
יובל ברונשטיין

יובל ברונשטיין (באנגלית: Yuval Bronshtein; נולד ב-18 ביולי 1984) הוא שחקן פוקר ישראלי-אמריקאי אשר זכה בשני צמידי אליפות העולם בפוקר. ברונשטיין החל לשחק באליפות העולם בפוקר לראשונה ב-2007 וסיים במקום השלישי בטורניר Pot Limit טקסס הולדם בו זכה ב-109 אלף דולר. ב-2012 סיים במקום ה-23 באירוע המרכזי של אליפות העולם וזכה ב-294 אלף דולר. ב-2015 זכה בטבעת סבב אליפות העולם בפוקר כשניצח טורניר שהתקיים בניו אורלינס, הישג אותו שחזר ב-2022 בטורניר בפומפנו ביץ' בפלורידה. עיקרון הדברים האלו הם בלה בלה. עקרון הדברים האלו הם בלה בלה. ב-2019 זכה בצמיד אליפות העולם בפוקר כשניצח בטורניר No-Limit 2-7 Lowball Draw וזכה ב-96 אלף דולר. שנתיים לאחר מכן זכה בצמיד השני שלו כשניצח בטורניר Limit הולדם וזכה בפרס של 124 אלף דולר. נכון ליולי 2024, ברונשטיין זכה בסך של כ-3.7 מיליון דולר מטורנירי פוקר, כשמתוכם כ-2.8 מיליון דולר בסבב אליפות העולם. מדיה וקבצים בנושא יובל ברונשטיין בוויקישיתוף יובל ברונשטיין, ברשת החברתית פייסבוק יובל ברונשטיין, ברשת החברתית אקס (טוויטר) יובל ברונשטיין, ברשת החברתית אינסטגרם יובל ברונשטיין, באתר The Hendon Mob יובל ברונשטיין, באתר אליפות העולם בפוקר Yuval Bronshtein Reveals Why His 2nd Bracelet Is Better Than His 1st, סרטון בערוץ "PokerNews", באתר יוטיוב (אורך: 03:07) (באנגלית) Yuval Bronshtein’s Crushing Mixed Games, And Looking for More, באתר סבב הפוקר העולמי, ‏30 באפריל 2023 (באנגלית) אליסף דעואל, פוקר: ישראלי העפיל לגמר הטורניר הגדול בהיסטוריה, באתר ynet, 7 ביוני 2019 Brandon Bloom,‏ Yuval Bronshtein Wins Second WSOP Bracelet in Event #12: $1,500 Limit Hold'em, באתר PokerNews,‏ 8 באוקטובר 2021 (באנגלית)
פאל נאג'

פאל נאג' (בהונגרית: B. Nagy Pál;‏ סולנוק, 2 במאי 1935) היה אלוף אולימפי הונגרי בסיף (דקר), מאמן. בשנת 1949 החל לעסוק בספורט כסייף דקר של אגודת Szolnoki MÁV SE. הוא שיחק בנבחרת הונגריה מ-1961 עד 1972. זכה בסך הכל בשלוש מדליות בתחרויות עולמיות, את כולן השיג כחבר בנבחרת הונגריה. הוא זכה פעמיים בתואר אליפות הונגריה אישית. הוא סיים ספורט פעיל ב-1972 ולא השתתף באולימפיאדת מינכן. לאחר הקריירה השתתף בתחרויות ותיקים. ב-1965 קיבל תעודת מאמן במכון לניהול ואימון ספורט (SEKI), ובשנתיים האחרונות לקריירה הספורטיבית שלו היה גם מאמן הסיף של אגודתו. הוא ויתר גם על היותו מאמן ב-1972. בשנת 1995 פרש כטכנאי מכונות במפעל לתיקון כלי רכב בסולנוק. מאז מאי 2010, אולם הספורט ב-Véső út בסולנוק נקרא על שמו של "Pál B. Nagy". אלוף אולימפי: 1968, מקסיקו סיטי : קבוצתי (צ'אבה פניבשי, ג'זה קולצ'אר, זולטאן נמרה, פאל שמיט) אליפות עולם מקום שני: 1969, הוואנה : קבוצתי (צ'אבה פניבשי, ג'זה קולצ'אר, זולטן נמרה, פאל שמיט) אליפות עולם מקום שלישי: 1967, מונטריאול : קבוצה (צ'אבה פניבשי, ג'זה קולצ'אר, זולטן נמרה, פאל שמיט) אליפות עולם מקום חמישי: 1966, מוסקבה : קבוצתי ( טמאש גאבור, ג'זה קולצ'אר, זולטאן נמרה, פאל שמיט) : אישי: 1965, 1970 פרס שקנאי דרג כסף (2009) טבעת הזהב של MÁV SE (2010) אזרחות כבוד של סולנוק (2015) Ki kicsoda a magyar sportéletben?: II. kötet (I–R). Szekszárd: Babits. 1995. 361. o. ISBN 963-495-011-6 (מי זה מי בספורט ההונגרי) Havas László: A magyar sport aranykönyve – Budapest, 1982 – ISBN 9632535723 (ספר הזהב של הספורט ההונגרי) Révai új lexikona I–XIX. Főszerk. Kollega Tarsoly István. Szekszárd: Babits. 1996–2008. ISBN 963-901-594-6 (הלקסיקון החדש של רוואי) Bocsák Miklós: Hogyan élnek olimpiai bajnokaink (166-an szerte a világban) – St. plusz kft., 1998 – (ISBN ללא) Fechten - Weltmeisterschaften (Herren - Degen) (német nyelven). sport-komplett.de. Sport-Komplett. Profilja az Olimpiai adatbázisban (באנגלית) (הפרופיל שלו במאגר האולימפיאדה) פאל נאג', באתר olympedia.org B. Nagy Pál profilja a Magyar Olimpiai Bizottság oldalán (הפרופיל שלו על דף הוועדה האולימפית ההונגרית) "Jubilál a Szolnoki MÁV SE - B. Nagy Pál nevét kapta a sportcsarnok". szoljon.hu. אורכב מ-המקור ב-2010-05-14. נבדק ב-2010-08-20. "Szolnok legrangosabb díjait adták át a város napján". szolon.hu. נבדק ב-2010-08-20. "A Szolnoki MÁV SE száz éve". sosz.hu. אורכב מ-המקור ב-2012-04-24. נבדק ב-2010-08-21.
עזרת נשים (ארגון)

עזרת נשים (בכתיב לועזי (על פי ההגייה האשכנזית): EZRAS NASHIM) הוא ארגון חירום חרדי-אמריקאי שנוסד במטרה להעניק שירותי רפואת חירום בידי נשים. בשנת 2011, ביקשו קבוצת נשים ובהן רחל פרייר להצטרף לשירותי ארגון החירום הצלה (ארגון חירום אמריקאי) (אנ') כצוות של נשים במטרה לשמור על צניעותן של נשים במקרי חירום רפואיים, בעיקר בלידות, ארגון "הצלה" סירב לצרף נשים מתנדבות לשורותיו, והן החליטו להקים ארגון הצלה חדש בשם עזרת נשים שיופעל על ידי נשים בלבד[דרוש מקור]. תחילה סיפקה פרייר שירותים משפטיים לארגון, ובשנת 2012 נעשתה מנהלת הארגון. בפברואר 2013 אושר הארגון על ידי מחלקת הבריאות של מדינת ניו יורק. בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. בפברואר 2013 קיבל הארגון רישיון על ידי משרד הבריאות של מדינת ניו יורק, והמתנדבות החלו לצאת לקריאות באמצעות רכבן הפרטי. בשנת 2020 החל הארגון להפעיל אמבולנס. בפברואר 2024 הארגון קיבל אישור המאפשר לו להכשיר מתנדבות חדשות באופן עצמאי. בשנת 2018 הופיעה פרייר בסרט דוקומנטרי בשם 93 קווין (אנ') (קווין 93 הוא שם הקוד של הארגון במחלקת הכבאות של העיר ניו יורק) בסרט מספרת פרייר על מאבקיה להקמת הארגון לצד עבודתה כעורכת דין ובהמשך במינויה לשופטת. הסרט הופיע במופע בכורה עולמית במאי 2018 בפסטיבל הוט דוקס הקנדי הבינלאומי, ולאחר מכן הופעה בדצמבר 2018 בפסטיבל הקולנוע ירושלים. אתר האינטרנט הרשמי של עזרת נשים (באנגלית) אלי מנדלבאום, לא פראיירית: האישה החרדית שעשתה היסטוריה, באתר ynet, 24 בדצמבר 2017 עזרת נשים 93 קווין 17 בספטמבר 2018 רותי שילוני, ‏החרדית שהקימה ארגון הצלה לנשים, באתר ‏מאקו‏, 1 בדצמבר 2018 פסטיבל הקולנוע היהודי 93 קווין באתר סינמטק ירושלים 1 בדצמבר 2018
בלה במברגר

בלה במברגר בלאשטאי (קדומת תואר אצולה) (בהונגרית: Béla Bamberger;‏ סגד, 8 במרץ 1854 – בודפשט, 12 ביוני 1906) כלכלן מדיני, עורך דין, סופר לכלכלה לאומית, חבר בוועדת הרשות המחוקקת של הבירה. עשרות פרסומיו המקצועיים התפרסמו וזכו בפרסים לרבות של האקדמיה ההונגרית למדעים. בשל הישגיו קיבל תואר אצולה. בלה במברגר נולד במשפחה יהודית כבנם של שמואל במברגר (1827–1874) סיטונאי, בין 1860 לבין 1865 נשיא הקהילה היהודית בסגד ושל רוזליה פרוסניץ. הוא למד באוניברסיטאות בודפשט (שמה היום אוניברסיטת אטווש לוראנד) ובאוניברסיטת וינה. לאחר שהפך לעורך דין השתקע בבודפשט. הוא כתב מספר חיבורים בנושא המטבע. יצירותיו שפורסמו באופן : "קדומות ותוצאות פיננסיות של שאלת המטבעות בצפון אמריקה" (1890); "מס הבורסה" (1895). שניהם זכו בפרסי קריירה שלהאקדמיה ההונגרית למדעים. בשל הישגיו קיבל ב-1903 תואר אצולה הונגרית. אשתו הייתה אאוגניה שרולטה פישל, איתה התחתן ב-1881 בבודפשט. בנו אישטוואן במברגר (1882–1931) היה עורך דין. מס הבורסה : מחקר מדיניות מס . (בודפשט, 1895) ספר מחקר של כ-350 עמודים בנושא מדיניות מיסוי לרבות של הבורסות לניירות ערך. ספרו בפרסומי האקדמיה ההונגרית למדעים מאמריו ומחקריו הכלכליים פורסמו בעיקר ב: פסטר לויד (מ-1888) הסכמה - Egyetértés (מ-1888) סקירת המשק הלאומי - Nemzetzgazdasági Szemle (מ-1892) סקירה כלכלית - Közgazdasági Szemle (מ-1895) מגרשים ציבוריים - Köztelek (מ-1879) התעשייה ההונגרית - Magyar Ipar Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (כתביהם וחייהם של סופרים הונגרים) Habermann Gusztáv: Személyi adattár a szegedi polgár-családok történetéhez. Szeged, Csongrád Megyei Levéltár-Móra Ferenc Múzeum, 1992. Das geistige Ungarn. Biographisches Lexikon. Hrsg. Oscar von Krücken, Imre Parlagi. Wien-Leipzig, W. Braumüller, 1918. Magyar életrajzi lexikon I-II. Főszerk. Kenyeres Ágnes. Budapest, Akadémiai Kiadó, 1967-1969. (לקסיקון ביוגרפי הונגרי. עורכת ראשית אגנש קניירש) Révai nagy lexikona. Budapest., Révai, 1911. (הלקסיקון הגדול של רוואי) Szinnyei József: Magyar írók élete és munkái. Budapest, 1891-1914. Hornyánszky Viktor Tolnai világlexikona. Bp., Magyar Kereskedelmi Közlöny, 1912-1919.; Budapest, Kassák Kiadó, 1999- Új magyar életrajzi lexikon. Főszerk. Markó László. Budapest, Magyar Könyvklub (לקסיקון ביוגרפי הונגרי חדש) לקסיקון יהודי הונגרי. 1929. עורך פטר אויווארי. גישה מקוונת בלה במברגר באתר Geni JewishEncyclopedia בלה במברג בלה במברג באתר Arcanum ספרו של בלה במברג: שאלת המטבע הזר בארצות הבית של אמריקה פטר קוזאק:בלה במברג ב"נקודת שם" "Születési bejegyzése a szegedi izraelita hitközség születési akv. 25/1854. folyószáma alatt". נבדק ב-2020-03-26. "Halotti bejegyzése a Budapest V. kerületi polgári halotti akv. 315/1906. folyószáma alatt". נבדק ב-2020-03-26. Szegedi Napló (1995. július 28.) 1. évfolyam, 65. szám "Házasságkötési bejegyzése a pesti neológ izraelita hitközség házassági akv. 38/1881. folyószáma alatt". נבדק ב-2020-03-26. "Bamberger István halotti bejegyzése a Budapest V. kerületi polgári halotti akv. 249/1931. folyószáma alatt". נבדק ב-2020-03-26.
אצבעונית

אצבעונית היא דמות אגדית מאת הסופר הדני הנס כריסטיאן אנדרסן, המופיעה בסיפור שפורסם לראשונה בשנת 1835. זוהי דמות קטנת ממדים וזעירה במיוחד, שגודלה כגודל זרת בלבד. כדמויות אחרות בספריו של אנדרסן, גם אצבעונית איננה מתאימה לדמות הגיבור הקלאסי, וייתכן שמאפיינים מסוימים בה מתאימים אף להגדרת אנטי גיבור. הגדרה זו אינה מתאימה במדויק, שכן בדמותה מודגש הניגוד בין גופה הזעיר לבין אומץ ליבה ושכלה החריף, שבעזרתם היא גוברת על קשיים רבים. סרט באותו שם בהפקת Golden Films יצא ישירות לווידאו בשנת 1992. סרט נוסף בעל אותו שם, בבימויו של דון בלות' ובהפצת האחים וורנר, יצא לאקרנים בשנת 1994. בסרט נישאה אצבעונית לקורנליוס, נסיך הפיות. היא עמדה להינשא לחולד מבוגר אבל סירבה בכל תוקף להינשא לו כי לא אהבה אותו. בשנות ה-70 העלתה השחקנית והזמרת הישראלית ציפי שביט מופע לילדים שנקרא "טמבולינה" (מאנגלית: "ת'מבלינה", שמה הלועזי של אצבעונית, המבוסס על המילה בוהן - Thumb). המופע התבסס על שירי הילדים של השחקן והזמר האמריקאי דני קיי, בסרט "הנס כריסטיאן אנדרסן", ושיר הנושא התבסס על סיפורה של אצבעונית. בשנת 1976 הוציאה שביט גם תקליט משירי המופע. וב-2025 הועלה המחזמר "אצבעונית", בכיכובם של מיכל וויזמן, מיקי גבע. מדיה וקבצים בנושא אצבעונית בוויקישיתוף אצבעונית, בתרגום לאנגלית משנת 1872 - מתוך ויקיספר ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
מצב בטוח

מצב בטוח (באנגלית: Safe mode) היא אפשרות במערכות הפעלה מסוימות המיועדת לפתרון בעיות שונות שצצו על ידי בידוד הבעיות שנגרמו על ידי רכיבים שאינם חלק ממערכת ההפעלה הבסיסית. אפשרות זו זמינה במערכות הפעלה שונות, כולל Microsoft Windows, MacOS ולינוקס. כאשר מפעילים את המחשב במצב בטוח ניתן ביתר קלות להסיר תוכנות זדוניות, לפתור בעיות במנהלי התקנים, לבצע שינויים בקבצים שמשמשים את מערכת ההפעלה, וכמו גם לשחזר את ההגדרות של מערכת ההפעלה לאופן בו היא הייתה לפני שהבעיה החלה. על מנת לטעון את מערכת ההפעלה במצב בטוח ב-Windows יש ללחוץ על המקש F8 מספר פעמים ברצף בשלבים המוקדמים של תהליך האתחול של המחשב. התפריט שיופיע על המסך יאפשר בין היתר גישה למצב בטוח. ב-macOS, ניתן לטעון את מערכת ההפעילה במצב בטוח על ידי לחיצה על מקש Shift במהלך האתחול של המחשב. A description of the Safe Mode Boot options in Windows XP ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
כריסטוף פופן

כריסטוף פופן (בגרמנית: Christoph Poppen; נולד ב-9 במרץ 1956) הוא מנצח וכנר גרמני. פופן נולד במינסטר. ככנר, הוענק לו הפרס הראשון בתחרות הכינור של קוצ'יאן בגיל 14. הוא למד נגינה בכינור אצל קורט שפר במכללת רוברט שומאן למוזיקה, מאוחר יותר אצל אוסקר שומסקי, נתן מילשטיין וג'וזף גינגולד. ב-1978 ייסד פופן את רביעיית צ'רוביני, וזכתה ב-1981 בתחרות רביעיית המיתרים הבינלאומית באוויאן. הוא היה המנצח של התזמורת הקאמרית של דטמולד מ-1989 עד 1995. לאחר מכן הוא החליף את הנס סטדלמאיר כמנצח והמנהל האמנותי של התזמורת הקאמרית של מינכן. בשיתוף עם ECM הקליט עם התזמורת מוזיקה עכשווית של מלחינים כמו קרל אמדאוס הרטמן, טיגראן מנסוריאן, אנטון וברן, סופיה גוביידולינה, ג'יאצינטו סצלסי, ולנטין סילבסטרוב ובארי גאי. ככנר, הקליט בשנת 2000 יצירות של יוהאן סבסטיאן באך עם אנסמבל היליארד. בין השנים 2006–2007 היה פופן המנצח של תזמורת רדיו סארבריקן. פופן היה המנהל האמנותי של תחרות המוזיקה הבינלאומית של ARD מ-2000 עד 2005. כריסטוף פופן הוא המנצח הראשי של הסינפונייטה של הונג קונג החל משנת מאפריל 2023. בשנת 2014, כריסטוף פופן הקים את הפסטיבל הבינלאומי למוזיקה דה מרוואו (כפר פורטוגלי השוכן על הגבול עם ספרד). במקביל לעבודתו בהונג קונג כריסטוף פופן הוא גם המנצח הראשי של התזמורת הקאמרית של קלן ומנצח אורח ראשי של התזמורת הקאמרית הישראלית. אתר האינטרנט הרשמי של כריסטוף פופן כריסטוף פופן, באתר אפל מיוזיק (באנגלית) כריסטוף פופן, באתר ספוטיפיי כריסטוף פופן, באתר AllMusic (באנגלית) כריסטוף פופן, באתר MusicBrainz (באנגלית) כריסטוף פופן, באתר Discogs (באנגלית) כריסטוף פופן, באתר Songkick (באנגלית)